**DĖL TADO STAKĖNO SKYRIMO Į ROKIŠKIO RAJONO KŪNO KULTŪROS IR SPORTO CENTRO DIREKTORIAUS PAREIGAS**

2020 m. birželio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2019 m. kovo 29 d. sprendimu Nr. TS-43, 12.19 punktu, Lietuvos Respublikos biudžetinių įstaigų įstatymo 4 straipsnio 3 dalies 2 punktu bei 9 straipsnio 1 dalimi, Lietuvos Respublikos švietimo įstatymo 59 straipsnio 1 ir 2 dalimis, Lietuvos Respublikos darbo kodekso 41 straipsnio 3 dalimi ir 42 straipsniu, Lietuvos Respublikos korupcijos prevencijos įstatymo 9 straipsniu, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo (aktuali redakcija), patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193, 45 ir 46 punktais ir atsižvelgdama į Konkurso Rokiškio rajono kūno kultūros ir sporto centro direktoriaus pareigoms eiti atrankos 2020 m. gegužės 28 d. posėdžio protokolą, į Lietuvos Respublikos Specialiųjų tyrimų tarnybos 2020 m. birželio 12 d. raštą Nr. 4-01-4394 „Dėl informacijos apie Tadą Stakėną pateikimo“ ir Tado Stakėno 2020 m. birželio 10 d. prašymą, Rokiškio rajono savivaldybės taryba n u s p r e n d ž i a:

1. Skirti Tadą Stakėną į Rokiškio rajono kūno kultūros ir sporto centro direktoriaus pareigas nuo 2020 m. liepos 1 d. iki 2025 m. birželio 30 d. (penkerių metų kadencijai).

2. Įgalioti:

2.1. Rokiškio rajono savivaldybės merą Ramūną Godeliauską sudaryti darbo sutartį su Rokiškio rajono kūno kultūros ir sporto centro direktoriumi Tadu Stakėnu ir įgyvendinti kitas funkcijas, susijusias su švietimo įstaigos vadovo darbo santykiais, Darbo kodekso ir kitų teisės aktų nustatyta tvarka;

2.2. Tadą Stakėną teisės aktų nustatyta tvarka pranešti Juridinių asmenų registro tvarkytojui apie biudžetinės įstaigos vadovo priėmimą į pareigas.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL TADO STAKĖNO SKYRIMO Į ROKIŠKIO RAJONO KŪNO KULTŪROS IR SPORTO CENTRO DIREKTORIAUS PAREIGAS“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – skirti Tadą Stakėną į Rokiškio rajono kūno kultūros ir sporto centro direktoriaus pareigas bei įgalioti: savivaldybės merą Ramūną Godeliauską sudaryti darbo sutartį su Rokiškio rajono kūno kultūros ir sporto centro direktoriumi Tadu Stakėnu; Tadą Stakėną teisės aktų nustatyta tvarka pranešti Juridinių asmenų registro tvarkytojui apie biudžetinės įstaigos vadovo priėmimą į pareigas.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas, Lietuvos Respublikos biudžetinių įstaigų įstatymas, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašas (aktuali redakcija), Lietuvos Respublikos darbo kodeksas, Lietuvos Respublikos korupcijos prevencijos įstatymas, Lietuvos Respublikos švietimo įstatymas.

**Sprendimo projekto esmė.**

Viena iš savivaldybės tarybos išimtinių kompetencijų, nurodyta Lietuvos Respublikos vietos savivaldos įstatymo 16 straipsnio 2 dalies 21 punkte, yra savivaldybės mokymo ir auklėjimo (toliau – švietimo) įstaigų vadovų skyrimas ir atleidimas iš jų teisės aktų nustatyta tvarka, todėl parengtas šis tarybos sprendimo projektas.

Švietimo įstaigų vadovų atranka organizuojama vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu (aktuali redakcija), patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193.

2020 m. gegužės 28 d. vyko konkurso Rokiškio rajono kūno kultūros ir sporto centro direktoriaus pareigoms eiti atrankos posėdis. Konkursą laimėjo Tadas Stakėnas. Konkurso rezultatai įstatymų nustatyta tvarka nebuvo skundžiami. Prieš skiriant Tadą Stakėną į pareigas, buvo kreiptasi į Lietuvos Respublikos Specialiųjų tyrimų tarnybą dėl informacijos apie jį, kaip asmenį siekiantį eiti direktoriaus pareigas. Gautoje pažymoje nenurodyta aplinkybių dėl kurių Tadas Stakėnas negalėtų eiti direktoriaus pareigų.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas, Rokiškio rajono kūno kultūros ir sporto centrui bus paskirtas direktorius;

**neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio rajono kūno kultūros ir sporto centrui bus paskirtas nuolatinis direktorius (penkerių metų kadencijai), kuris organizuos biudžetinės įstaigos darbą, kad būtų įgyvendinami centro tikslai ir atliekamos nustatytos funkcijos.

**Finansavimo šaltiniai ir lėšų poreikis**.

Cento direktoriaus pareiginė alga mokama iš savivaldybės lėšų, skirtų šiai įstaigai.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė